ที่นี่ไทยพีบีเอส

ทันโลก กับ Thai PBS ชื่อเดิมคือ ที่นี่ ทีวีไทย ที่นี่ Thai PBS และ ทันโลก กับ ที่นี่ Thai PBS เป็นรายการโทรทัศน์ประเภทรายงานข่าว เหตุการณ์ปัจจุบันและสัมภาษณ์ ในเชิงเจาะลึกหรือวิเคราะห์ ออกอากาศทุกวันจันทร์ - วันศุกร์ เวลา 21:00 - 21:30 น. ทางไทยพีบีเอส ผลิตโดย สถานีโทรทัศน์ไทยพีบีเอส โดยพัฒนามาจากรายการ ตอบโจทย์ ที่ออกอากาศในช่วงแรกของการเปิดสถานีตั้งแต่วันที่ 15 กุมภาพันธ์ พ.ศ. 2551 - 30 พฤษภาคม พ.ศ. 2551 โดยช่วงนั้นออกอากาศเพียงครึ่งชั่วโมง คือ เวลา 21.30 - 22.00 น. และได้กลายเป็นหนึ่งช่วงรายการ ดำเนินรายการโดย พงศธัช สุขพงษ์ ณัฏฐา โกมลวาทิน วราวิทย์ ฉิมมณี และช่วง ตอบโจทย์ Thai PBS ดำเนินรายการหลักโดย ก่อเขต จันทเลิศลักษณ์ ร่วมกับผู้ประกาศข่าวไทยพีบีเอสคนอื่นๆ ได้แก่ จีรชาตา เอี่ยมรัศมี
สำหรับรายการ ที่นี่ Thai PBS เริ่มออกอากาศเป็นครั้งแรก เมื่อวันจันทร์ที่ 2 มิถุนายน พ.ศ. 2551  (โดยออกอากาศต่อจาก ที่นี่ ทีวีไทย และ ตอบโจทย์ข่าว) และได้มีการปรับเปลี่ยนรูปแบบรายการ และเวลาการออกอากาศมาเป็นระยะ ส่วนช่วง ตอบโจทย์ เริ่มออกอากาศเป็นครั้งแรก เมื่อวันศุกร์ที่ 15 กุมภาพันธ์ พ.ศ. 2551 และตั้งแต่วันที่ 1 มกราคม พ.ศ. 2556 - 18 มีนาคม พ.ศ. 2556 ช่วงตอบโจทย์ได้แยกตัวจากรายการ โดยโอนย้ายการกำกับดูแลช่วงตอบโจทย์ ที่เดิมกำกับดูแลโดยสำนักข่าว ส.ส.ท. โอนไปอยู่กับสำนักรายการ ส.ส.ท. แทน และตั้งเป็นรายการอีกรายการหนึ่งคือ ตอบโจทย์ประเทศไทย ซึ่งมี นาย ภิญโญ ไตรสุริยธรรมา เป็นผู้ดำเนินรายการ ซึ่งหลังจากเกิดความขัดแย้งในการออกอากาศรายการ ตอบโจทย์ประเทศไทย จนนายภิญโญประกาศยุติการทำรายการ สำนักข่าว ส.ส.ท. จึงได้รับรายการนี้โอนย้ายคืนมาดำเนินการต่อตั้งแต่วันที่ 19 มีนาคม พ.ศ. 2556 โดยมีเปลี่ยนชื่อรายการเป็น ตอบโจทย์ Thai PBS และมีผู้ประกาศข่าวไทยพีบีเอส รวมถึงผู้ดำเนินรายการรับเชิญ สลับเปลี่ยนหมุนเวียนกันทำรายการ ได้แก่ จีรชาตา เอี่ยมรัศมี,ดาริน คล่องอักขระ (ในประเด็นด้านข่าวอากาศและภัยพิบัติ),อรอุมา เกษตรพืชผล,พิมพิมล ปัญญานะ เป็นต้น
ในวันที่ 3 มิถุนายน พ.ศ. 2556 รายการ ที่นี่ Thai PBS ได้มีการปรับปรุงรายการใหม่ ปรับไตเติ้ลรายการ ฉาก และกราฟิกการออกอากาศ, นำช่วง "วาระประเทศไทย" กลับมาออกอากาศแทนช่วงข่าวค่ำ, คงช่วงอินไซด์ อาเซียนเอาไว้, เพิ่มช่วง "คิดยกกำลังสอง กับ Commentators" (ต่อมาเปลี่ยนชื่อช่วงให้สั้นลงเหลือเพียง "คิดยกกำลังสอง") การเปลี่ยนแปลงรูปแบบรายการครั้งนี้ได้มีการนำรายการ "ตอบโจทย์ Thai PBS" กลับมาออกอากาศรวมเป็นช่วงหนึ่งในรายการ "ที่นี่ Thai PBS" ด้วย ซึ่งการเปลี่ยนแปลงรูปแบบรายการในครั้งนี้ทำให้รวมเวลาออกอากาศรายการกลายเป็น 75 นาที (21.15 - 22.30 น.)
และตั้งแต่วันที่ 30 กันยายน พ.ศ. 2556 ณัฏฐา โกมลวาทิน ผู้ดำเนินรายการหลักได้ลาพักการทำรายการชั่วคราว เพื่อไปศึกษาต่อตามโปรแกรม Eisenhower Fellowships 2013 Southeast Asia Program (SEARP) ณ ประเทศสหรัฐอเมริกา เป็นเวลา 50 วัน ทั้งนี้มีผู้ดำเนินรายการแทนเป็นการชั่วคราว คือ ก่อเขต จันทเลิศลักษณ์ ดำเนินรายการหลัก และ จีรชาตา เอี่ยมรัศมี ดำเนินรายการช่วง "คิดยกกำลังสอง" อย่างไรก็ตาม ณัฏฐา โกมลวาทิน ก็ได้ทำหน้าที่ผู้สื่อข่าว ทำรายงานข่าวจากสหรัฐอเมริกาเข้ามาออกอากาศในรายการอย่างสม่ำเสมอ

**ระยะเวลาในการออกอากาศ**

**อดีตผู้ดำเนินรายการ**
 กรุณา บัวคำศรี (ปัจจุบันเป็นสื่อมวลชนอิสระ)- ณาตยา แวววีรคุปต์ (ปัจจุบันเป็นสื่อมวลชนอิสระ)- ประวีณมัย บ่ายคล้อย (ปัจจุบันอยู่ช่อง 3 เอชดี)- ประภาพร เชาวนาศิริ (ถึงแก่กรรมเมื่อวันที่ 20 กันยายน พ.ศ. 2563)- วรลักษณ์ อิศรางกูร ณ อยุธยา (ปัจจุบันยุติทำหน้าที่แล้ว)- จีรชาตา เอี่ยมรัศมี (ปัจจุบันเป็นผู้ประกาศข่าว ทางช่องไทยพีบีเอส)- พรวดี ลาทนาดี (ปัจจุบันเป็นผู้ประกาศข่าว ทางช่องไทยพีบีเอส)- นันทินี ลายละเอียด (ปัจจุบันเป็นผู้สื่อข่าวเศรษฐกิจ ทางช่องไทยพีบีเอส)- พิมพิมล ปัญญานะ (ปัจจุบันเป็นผู้สื่อข่าว ทางช่องไทยพีบีเอส)- ก่อเขต จันทเลิศลักษณ์ (ปัจจุบันเป็นรองบรรณาธิการข่าวไทยพีบีเอส)- วราวิทย์ ฉิมมณี (ปัจจุบันอยู่เนชั่นทีวี)- ณัฏฐา โกมลวาทิน (ปัจจุบันเป็นอยู่ The Standard)

**การออกอากาศของรายการ ณ ศูนย์ข่าวเฉพาะกิจไทยพีบีเอส-จุฬา นิวส์ เซ็นเตอร์**
 เนื่องจากหน้าที่ทำการของ ไทยพีบีเอส ถนนวิภาวดีรังสิต มีน้ำท่วม ตั้งแต่วันที่ 1 พฤศจิกายน พ.ศ. 2554 การทำข่าวประจำวันของสถานีโทรทัศน์ไทยพีบีเอสเป็นไปอย่างยากลำบากมากขึ้น เพื่อเพิ่มประสิทธิภาพในการรายงานข่าวได้อย่างครบถ้วนและรอบด้านในสถานการณ์ที่กรุงเทพมหานครกำลังเผชิญน้ำท่วม  จึงได้จัดตั้งศูนย์ข่าวขึ้น และออกอากาศตั้งแต่ 7 พฤศจิกายน พ.ศ. 2554 - 24 พฤศจิกายน พ.ศ. 2554 และ กลับมาออกอากาศได้ตามปกติในวันถัดมาเนื่องจากสถานการณ์น้ำท่วมคลี่คลายลงสู่สภาวะปกติ

**การออกอากาศ**
 วันที่ 29 พฤศจิกายน พ.ศ. 2560 งดออกอากาศเนื่องจากไทยพีบีเอสถ่ายทอดสดรายการพิเศษ "เทียนส่องใจ เนื่องในวันเอดส์โลก" เพื่อรับบริจาคเงินสมทบทุนเข้าศูนย์วิจัยโรคเอดส์ สภากาชาดไทย เพื่อนำไปทำการวิจัยศึกษาพัฒนา การรักษาผู้ติดเชื้อเอชไอวี ตั้งแต่เวลา 21:00 - 23:00 น.

**อ้างอิง**
หมวดหมู่:รายการโทรทัศน์ช่องทีวีไทย-ไทยพีบีเอส
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2551